กลุ่มแบงก์หนุน SET ปิดพุ่ง15จุด หลัง”สมคิด”แย้มเร่งเบิกจ่ายงบปี 63 ลุ้นพรุ่งนี้ทะลุ 1,600
กลุ่มแบงก์หนุน SET ปิดพุ่ง15จุด หลัง"สมคิด"แย้มเร่งเบิกจ่ายงบปี 63 ลุ้นพรุ่งนี้ทะลุ 1,600 โดยดัชนีปิดตลาดวันนี้ ที่ระดับ 1,595.87 จุด บวก 14.82 จุด หรือ 0.94% มูลค่าการซื้อขาย 6.21 หมื่นล้านบาท
16 ม.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,595.87 จุด บวก 14.82 จุด หรือ 0.94% มูลค่าการซื้อขาย 6.21 หมื่นล้านบาท
10 หุ้นดันดัชนีวันนี้

ด้าน นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยวันนี้ปรับตัวขึ้นได้ดีกว่าที่คาดไว้ และดีกว่าตลาดหุ้นในภูมิภาคเอเชียที่เคลื่อนไหวในแดนบวกไม่มาก หลังจากที่มีการลงนามข้อตกลงการค้าเฟสแรกระหว่างสหรัฐฯ และจีน ซึ่งมองเป็นปัจจัยบวก แต่ตลาดบ้านเราน่าจะขึ้นตอบรับการแสดงความคิดเห็นของ นายสมคิด จาตุศรีพิทักษ์ รองนายกรัฐมนตรี ที่ระบุว่าจะเร่งเบิกจ่ายงบประมาณปี 2563 ให้อยู่ในระดับสูง โดยในครึ่งปีแรกจะเบิกจ่าย 54% และในไตรมาส 3 สิ้นสุดมิ.ย.63 ตามปีงบประมาณ ก็จะเบิกจ่าย 70% ปัจจัยดังกล่าวนี้ส่งผลบวกต่อหุ้นกลุ่ม Domestic plays เห็นได้จากกลุ่มแบงก์ และกลุ่มรับเหมาฯ ที่ขยับขึ้นมา
อย่างไรก็ดียังต้องติดตามการทยอยประกาศผลประกอบการของบริษัทจดทะเบียน และให้ติดตามตัวเลขเศรษฐกิจงวดไตรมาส 4/62 ของประเทศต่าง ๆ ทั้งจีน, เกาหลี เป็นต้น และในช่วงปลายเดือนก็ติดตามการประชุมธนาคารกลางยุโรป (ECB) และการประชุมธนาคารกลางสหรัฐ (เฟด)
สำหรับแนวโน้มการลงทุนในวันพรุ่งนี้ (17 ม.ค.) นายวีระวัฒน์ กล่าวว่า ตลาดฯคงจะขยับ Sideway up ได้บ้าง พร้อมให้แนวรับ 1,585-1580 จุด ส่วนแนวต้าน 1,600-1,620 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
KBANK   มูลค่าการซื้อขาย 3,602.51  ล้านบาท ปิดที่ 138.00 บาท เพิ่มขึ้น  6.50 บาท
BAM     มูลค่าการซื้อขาย 3,344.55  ล้านบาท ปิดที่  24.10 บาท ราคาไม่เปลี่ยนแปลง
CPALL   มูลค่าการซื้อขาย 3,048.01  ล้านบาท ปิดที่  74.25 บาท เพิ่มขึ้น  2.50 บาท
GPSC    มูลค่าการซื้อขาย 3,018.58  ล้านบาท ปิดที่  95.75 บาท เพิ่มขึ้น  3.75 บาท
GULF    มูลค่าการซื้อขาย 2,557.77  ล้านบาท ปิดที่ 197.50 บาท เพิ่มขึ้น  6.50 บาท
 
ตลาดหุ้นเอเชีย
